Helstegt kylling - opskrift på mør & saftig kylling på 60min
Helstegt kylling minder mig altid om min farmor. Som barn fik jeg nemlig tit en hel kylling stegt i ovnen, når jeg var hjemme hos hende. Og hun lavede den til perfektion hver eneste gang. Min farmor serverede kyllingen med brun sovs og kartofler – det kan altså noget!
Jeg har gennemskuet min farmors måde at stege kylling i ovn på, så nu kommer opskriften her til dig. Selvfølgelig med et lille ekstra twist med pandestegte grøntsager. Retten egner sig nemlig perfekt til både sommer og efterår. Specielt med et noget så simpelt tilbehør, som stegt spidskål. Åh, det smager himmelsk.
Kylling, sovs og kartofler
Det er måske lidt en gammeldags ret, som i hvert fald ikke har så meget at gøre med ny nordisk mad eller kostrådene. Men det er det, der gør retten så fantastisk som comfort food. Når man bare har lyst til et saftigt stykke kød med en god sovs til, så er det det, der skal til. Og så kan man altid servere et par lækre salater til. Du kan også bare lave kyllingen i ovnen, så du har noget lækkert kylling, fx til denne cæsarsalat.
Jeg synes retten her er ganske overskuelig at lave, da kyllingen bare lige skal krydres inden den ryger ind i ovnen i en ovnfast gryde eller fad. Men bare fordi det er nemt, betyder ikke, at det ikke også kan være vildt lækkert. Derfor serverer jeg også tit sådan en helstegt kylling i ovn, når jeg får gæster på besøg. Er du ikke så fristet af helstegt kylling, er denne opskrift med kyllingebryst måske noget for dig.
Det hænger måske også lidt sammen med, at kød efterhånden er en luksusvare. Også selvom kylling ikke er særligt klimabelastende i forhold til mange andre slags kød, så har vi herhjemme skåret ned på kød helt generelt – så når jeg serverer en hel kylling går det lidt ud over det sædvanlige.
TIP: Hvis du ikke er så meget til sovs og gammeldags tilbehør, kan du servere hjemmelavet estragonmayo til og en grøn salat.
For at opnå den perfekte helstegte kylling à la farmor, steger jeg kyllingen på en specifik måde. Jeg starter med at give kyllingen 10 minutter på 225 graders varmluft i en forvarmet ovn. Efter de 10 minutter skruer jeg ovnen ned på 180 grader og lader kyllingen stå og hygge sig i 50-60 minutter, lidt afhængig af kyllingens størrelse.
For at være sikker på, at kyllingen er færdig, bruger jeg et stegetermometer til at måle ved lårbenet. Her anbefales det at skal temperaturen skal være 75 grader, ellers er kyllingen ikke gennemstegt. Til sidst giver jeg kyllingen 5 minutter på grill for på den måde at opnå et sprødt skind. Og voila, så har du en lækker, sprød og saftig, helstegt kylling klar til servering. Du kan tilmed lave min opskrift på forårskylling, hvor jeg har spædet op med forårets grønt som fx asparges, majroer og ærter.
Få opskriften på helstegt kylling i ovn lige her:
Helstegt kylling i ovn er skøn og saftig ret. En her kylling i gryden passer sig selv, og er super nem at tilberede. Server med kartofler eller andet tilbehør.
5 små gulerødder (med top)
Sæt din ovn på 225° varmluft og kryd din kylling med salt, peber og lidt olivenolie.
Sæt din kylling i ovnen og skru ned efter 10 min på 180° i 50-60 min. – alt afhængig af størrelse skal kyllingen måske have lidt mere, tjek tempertatur (som skal være 75° inde ved lårbenet).
Giv den eventuelt 5 min på grill så skindet bliver sprødt.
Steg dine asparges, forårsløg og gulerødder på en varm pande i lidt smør i 7 minutter. Tilsæt frisk spinat og lad det falde en smule sammen. Tag herefter af og læg det på et fad.
Tag saften fra fadet hvor din kylling har ligget, og reducer det med lidt fløde og smag til med citron, salt og peber.
I opskriften her serverer jeg kyllingen med asparges, forårsløg, gulerødder og spinat, som steges på en pande. De grønne asparges og gulerødderne beholder sit bid, selv efter at have været på panden, og så er det nogle mægtig fine farver sammen.
Du kan desuden lave en sovs ud af den saft, der er tilbage i fadet fra kyllingen ved at reducere det og tilføje fløde og citron. Det giver en let og lækker sovs. Hvis du er ude efter comfort food-viben, så skal der selvfølgelig også være kartofler som tilbehør. Jeg laver tit ovnkartofler til, da ovnen alligevel skal køre på varmluft. Men er det sommer passer en kold kartoffelsalat og måske tilmed en grøn salat også fantastisk til.